אהוד אשרי

אהוד (אודי) אשרי (14 ביולי 1951 – 3 במרץ 2008) היה סופר ועיתונאי ישראלי.

ביוגרפיה
נולד בירושלים, בן לחיה, שעבדה בסוכנות היהודית, ודניאל, איש משרד המסחר והתעשייה. אח לשתי אחיות צעירות ממנו. בוגר הגימנסיה העברית רחביה, עשה את שירותו הצבאי בגולני. במהלך מסיבת השחרור מצה"ל נפגע בעינו השמאלית מפגיעת פקק של בקבוק יין נתזים, וכתוצאה מכך איבד את הראייה בעין זו.

בוגר האוניברסיטה העברית בירושלים בסוציולוגיה וביחסים בינלאומיים, מוסמך האוניברסיטה העברית בתקשורת המונים, מוסמך אוניברסיטת קליפורניה בסן דייגו, בסוציולוגיה.

החל את עבודתו העיתונאית בעריכת עיתון הסטודנטים "פי האתון" (1975), שימש כעורך חדשות בקול ישראל, כתב ספורט בטלוויזיה הישראלית, כתב בשבועון "כותרת ראשית", עורך השבועון הירושלמי "כל העיר", עורך מוסף "חדשות", עורך משנה בשבועון "העיר" ופרשן תקשורת של "הארץ".

משנת 1997 ועד שנת 2000 ערך את מוסף "הארץ" יחד עם אבנר אברהמי ולאחר מכן לבדו עד שנת 2004. בד בבד, נהג לכתוב את ביקורת הטלוויזיה בעיתון היומי, וללמד במכללת ספיר שעל יד שדרות.

בשנת 2006 אובחן כלוקה במחלת הסרטן, ממנה נפטר ב-3 במרץ 2008.

היה אב לשתי בנות – גיל ומיה, ולבן – אורי, משלוש נשים שונות.

ספריו 
 זה ייגמר בבכי (כתר, 1996)
 בילי בלום אוהבת ככה (כתר, 1998)
 משחק האמת והשקר (כתר, 2000)
 נפש אחות (כתר, 2001)
 לראות בחושך (כתר, 2004)

קישורים חיצוניים 
 
 
 
 
 היופי שלי השכל שלך, תערוכה ובמרכזה אשרי ובת-זוגו

הערות שוליים

סופרים ישראלים
סגל הארץ
נכים ישראלים
מבקרי טלוויזיה ישראלים
סגל המכללה האקדמית ספיר
סגל כותרת ראשית
עיתונאי ספורט ישראלים
עורכי כל העיר
סגל קול ישראל
סגל חדשות
אישים הקבורים בבית הקברות ירקון
בוגרי גימנסיה רחביה
בוגרי האוניברסיטה העברית בירושלים
בוגרי אוניברסיטת קליפורניה בסן דייגו
ישראלים שנפטרו מסרטן
ישראלים שנולדו ב-1951
ישראלים שנפטרו ב-2008